Почетком 1940. Виолета се прикључила женама добровољцима али је ускоро променила одлуку и запослила се у фабрици оружја. У јулу исте године упознала је Етиена Саба (фр. "Etienne Szabo"), официра Легије странаца из Марсеја, који је служио у снагама Слободне Француске Шарла де Гола. Венчали су се 21. августа, а неколико дана по венчању Етјен одлази на задатак. Већ следеће године Виолета се пријавила у Женски помоћни територијални корпус ("Auxiliary Territorial Service"), који је дејствовао са противавионском батеријом. У почетку је само сакупљала јагоде за једну противваздушну јединицу. У јуну 1942. године родила је ћерку Тању (фр. "Tania Szabo"). Четири месеца касније Етјен је погинуо у акцији, током службе у Северној Африци, у Другој бици код Ел Аламејна. Етјен никада није видео своју ћерку.